Tuve Nielsen

Tuve Nielsen (født ca. 1400–05 i Viborg, død 1472) var erkebiskop i Lunds stift fra 1443 til sin død. 

 Karriere 
Tuve Nielsen studerte i Erfurt hvor han ble immatrikulert i 1426, magister i 1428, dr. theol. i 1439 hvoretter han vinteren samme år frem til 1440 bekledde posten som universitetets rektor.Nielsen, Tuve, Dansk biografisk Lexikon. Besøkt 22. mai 2016 I 1439 nevnes han også som kannik i Lund og Ribe. Etter sin hjemkomst fra utlandet ble han erkedegn i Lund og ble den 7. juni 1443 valgt til erkebiskop 8 dager etter forgjengeren Hans Laxmands død. I denne egenskap kom han til blant andre å krone Christian I i 1449.

Som riksrådet førstemann opptrådte han hyppig i det offentlig liv, særlig i de mange forliksmøtene med svenskene. Han deltok i forsvaret av Lund domkirke og Erkebispegården da Karl Knutsson Bonde angrep Skåne. Han lot senere utføre byggearbeider i Lund og på Helsingborg slott. 

 Liksten 
Tuve Nielsen døde i 1472 og ble etterfulgt av Jens Brostrup. I Lund domkirkes krypt ses en liksten med Tuve Nielsens portrett som biskop med mitra og bispestav. Han holder høyre hånd løftet til velsignelse. Ved hans føtter ses en fleur-de-lis eller lilje.Nylander, Marcus: Gravstenar i Lunds domkyrkas krypta, Lunds domkyrkoförsamling, 2006, s. 30–31 Da han som erkebiskop førte en lilje som våpenmerke i sitt segl, tilhørte han muligvs slekten Juul.Lund Domkirke, Skåne. Gravsten. , gravstenogepitafier.dk. Besøkt 22. mai 2016

 Referanser 

Kategori:Erkebiskop i Lund
Kategori:Dødsfall i 1472
Kategori:Personer fra Viborg